भूजल विद कार्यालय में अफसरों के पद खाली, टेस्टिंग मशीन भी खराब
कांकेर| सहायक भू-जलविद कार्यालय में स्टाफ की कमी से काम प्रभावित हो रहा है। सर्वे करने वाले दो फील्ड अधिकारियों के साथ बाकी पद भी खाले पड़े हैं। कार्यालय में मशीनें भी खराब पड़ी हैं, जिससे जांच का काम नहीं हो पा रहा है।
कांकेर में सहायक भू-जलविद कार्यालय 2000 से संचालित हो रहा है। 17 साल से संचालित हो रहे कार्यालय में अभी भी अधिकांश पद खाली पड़े हैं। सहायक ग्रेड-2 और सहायक ग्रेड-3 का पद खाली है। फील्ड में जाकर भू-जल का सर्वे करने वाले कर्मचारियों की भी कमी है। इससे भी काम प्रभावित हो रहे हैं। कार्यालय में पदस्थ सहायक भू-जलविद अधिकारी ही फील्ड में जाकर जलस्तर की जांच करते हैं। चौकीदार के भी दो पद खाली हैं। जमीन के अंदर पानी की जांच करने वाली मशीन भी पिछले काफी समय से खराब पड़ी है। इसके कारण मशीन को स्टोर रूम मेंं रख दिया गया है। यह मशीन बनने योग्य नहीं है। दूसरी मशीनों की भी मांग की जा रही है। मशीन खराब होने से जगदलपुर कार्यालय से मंगाकर काम चलाया जा रहा है।
खाली पदों की शासन को दी जा चुकी है जानकारी
सर्वे कर्मचारी के साथ अन्य पद कार्यालय में रिक्त होने से काम प्रभावित हो रहा है। शासन को रिक्त पदों की जानकारी भेजी गई है। जमीन के अंदर पानी टेस्ट करने वाली मशीन भी खराब है। जगदलपुर से मशीन मंगाकर काम चलाया जा रहा है। नई मशीन की मांग की जा रही है। अमर सिंह तारम, सहायक भू-जलविद, कांकेर
सहायक भू-जलविद कार्यालय।
hin_Deva hin_Deva hin_Deva hin_Deva hin_Deva npi_Deva